Υστερα από συνάντηση των επικεφαλής όλων των συνδικαλιστικών παρατάξεων της ΓΣΕΕ και της ΑΔΕΔΥ αποφασίστηκε η πραγματοποίηση απεργιακού συλλαλητηρίου στο Σύνταγμα στις 11:00, αύριο το πρωί με προσυγκέντρωση οργανώσεων στις 10:00 στην Πλατεία Κλαυθμώνος. Σε κοινή τους ανακοίνωση ΓΣΕΕ και ΑΔΕΔΥ καλούν «όλους τους εργαζόμενους να συμμετάσχουν στην αυριανή απεργία και συγκέντρωση, να εκδηλώσουμε όλοι μαζί ειρηνικά και μαζικά την αντίθεσή μας στην κρατική καταστολή αλλά και στις συνέπειες της κρίσης, που για μια ακόμα φορά επιχειρούν να τις μεταθέσουν στις πλάτες των εργαζόμενων και της κοινωνίας».